ועדת הכספים, כנסת 15, פרוטוקול מספר 472, 2002-12-26 10:20

יעקב ליצמן: בוקר טוב.

יעקב ליצמן: אני פותח את הישיבה.

יעקב ליצמן: נתחיל בפנייה 34077, הרשות לפיתוח הנגב.

קונסטנטין בלוז: מדובר בהעברה של 1.5 מיליון ש"ח לרשות לפיתוח הנגב, לביצוע כמה החלטות ממשלה בנושא התיישבות בנגב.

קונסטנטין בלוז: למעשה מדובר בשני פרויקטים גדולים של התיישבות בודדים, תפיסת קרקע שאם לא תיתפס יפלשו אליה.

קונסטנטין בלוז: הפרויקט האחד הוא הקמת מנחת בשדה תימן והקמת מאגר שיפרסם את אפשרויות ההתיישבות בנגב.

יעקב ליצמן: אני מקיים הצבעה על פניות 34076 ו-34077: אושר.

יעקב ליצמן: נעבור לפנייה 32-046.

יעקב ליצמן: זהו אישור פוזיטיבי.

נעה יוצר: זהו חידוש של עודפים שנועד לממן את ההסכם מקורות.

יעקב ליצמן: נניח שהבנו.

יעקב ליצמן: אני מקיים הצבעה על פנייה 32046: אושר.

יעקב ליצמן: נעבור לפנייה 76027, פיתוח אזורי, תעשייה.

יעקב ליצמן: מי הרפרנט?

יעקב ליצמן: אתה צריך להכיר את דברים לפני כן.

ערן ניצן: אני מכיר את הפנייה, לא שמעתי שמדברים עליה.

ערן ניצן: יש העברה של העודפים משנת 2001.

יעקב ליצמן: למה ביום האחרון?

יעקב ליצמן: אני מקיים הצבעה על פנייה 76027: אושר.

יעקב ליצמן: נעבור לפנייה 73076, של רשות המים, ביוב.

נעה יוצר: מדובר בהעברת עודפים למנהלת הביוב, בעיקר לסיוע לרשויות בקו העימות, סיוע ליישובי המרכז הערבי וכולי.

נעה יוצר: זהו מימוש של החלטות ממשלה.

יעקב ליצמן: ביוב של הממשלה, בקיצור.

יעקב ליצמן: אני מקיים הצבעה על פנייה 73076: אושר.

יעקב ליצמן: נעבור לפנייה 73078, עודפים במשק המים.

יעקב ליצמן: ח"כ גפני, את הפנייה ההיא דחיתי לסוף הישיבה.

משה גפני: לא באתי רק בגללה.

יגאל ביבי: הפנייה של החטיבה להתיישבות אושרה?

יעקב ליצמן: אני מתכוון להפיל אותה.

יעקב ליצמן: שיישבו באמת את ארץ ישראל ולא יעשו פוליטיקה.

יעקב ליצמן: אבל עוד מעט נעשה הפסקה ונדבר על זה.

נעה יוצר: בפנייה 73078 מדובר בניקוז והשבת קולחין, חידוש עודפים.

משה גפני: זאת העברה מהשנה שעברה?

נעה יוצר: אלה העודפים המחויבים שיש במשרד האוצר בנושא תקציב המים.

יעקב ליצמן: לא הייתי צריך לקיים ישיבה היום.

יעקב ליצמן: קיימתי אותה רק משום שיש הודעות שהתאריך שלהן מסתיים בשבוע הבא.

יעקב ליצמן: לכן צריך לזרז.

יעקב ליצמן: וראה זה פלא, קיבלתי פנייה אחת, הפנייה של החטיבה להתיישבות.

יעקב ליצמן: על זה נדבר עוד מעט.

משה גפני: אולי יש למשרד האוצר עוד פניות?

יעקב ליצמן: אתמול שאלתי על רשת הגנים למשל, ואמרו לי ש"סגרו את הבסטה".

משה גפני: חבורת חצופים, הם באמת מנהלים את המדינה.

משה גפני: הם מביאים את מה שנוח להם.

יעקב ליצמן: אני מקיים הצבעה על פנייה 73078: אושר.

יעקב ליצמן: נס שח"כ ביבי לא ראה שיש שם גם מפעלי מים להסכמי שלום, הוא היה מצביע נגד.

נעה יוצר: זהו חידוש של מערכות מים ביישובים יהודיים ביו"ש.

יעקב ליצמן: נעבור לפנייה 37040.

ערן ניצן: אלה שינויים פנימיים בתוך משרד התיירות, בין התקנות, רק כדי לסדר את תקציבי ההרשאה והמזומנים.

פנייה 37040: נעבור לפנייה 34067, ביטוח בנגב ובגליל.

קונסטנטין בלוז: מדובר במיליון ש"ח.

קונסטנטין בלוז: חצי מיליון ש"ח מיועדים לפרויקט "עלי נגב" – הקמת יישוב שהוא בעצם בית חולים, בית הבראה, לילדים עם מוגבלויות.

קונסטנטין בלוז: זאת הקמה של עמותת "עלה", שפועלת בכל הארץ, בראשות הרב מורגנשטיין.

קונסטנטין בלוז: הם מקימי כפרי נופש וכפרי הבראה לילדים חולים ולילדים אוטיסטים.

יעקב ליצמן: כל מי שמקים מקום כזה מקבל כסף?

קונסטנטין בלוז: לא, זאת החלטת ממשלה מיוני.

קונסטנטין בלוז: היא החליטה על הקמת פרויקט מסוים, ששמו "עלי נגב".

קונסטנטין בלוז: יש 93 מיליון ש"ח לפרויקט: 60 מיליון ש"ח מהסוכנות, הקרן הקיימת ותורמים, ו33מיליון מהממשלה.

קונסטנטין בלוז: כאן נותנים חצי מיליון ש"ח.

קונסטנטין בלוז: אני מבהיר שהתקציב של כל הפרויקט בנגב הוא 93 מיליון ש"ח לארבע שנים.

קונסטנטין בלוז: "עלי נגב" הוא כפר שיקומי לילדים עם מוגבלויות.

קונסטנטין בלוז: זה בהתאם להחלטת ממשלה מיום 16 ביוני.

עופר חוגי: הייתה החלטת ממשלה להקים כפר נופש בדרום.

עופר חוגי: לא הבנתי מה המימון של המדינה ומה המימון של הגופים האחרים.

קונסטנטין בלוז: הגופים האחרים נותנים כ-60 מיליון ש"ח המדינה נותנת 33 מיליון ש"ח.

קונסטנטין בלוז: זה התקציב לכל הפרויקט.

קונסטנטין בלוז: התקציב הכולל הוא 93 מיליון ש"ח.

קונסטנטין בלוז: הסכום של חצי מיליון ש"ח הוא ההשתתפות של המשרד.

קונסטנטין בלוז: כל משרד משתתף בסכום מסוים.

קונסטנטין בלוז: משרד הפנים נותן 4 מיליון ש"ח בשנה, וזה גם הסכום שמשרד השיכון נותן.

קונסטנטין בלוז: משרד החקלאות נותן מיליון ש"ח לשנה.

קונסטנטין בלוז: משרד הדתות לא נותן כסף לדעתי.

יעקב ליצמן: הוא לא נותן סידורים אפילו?

משה גפני: אבל הפנייה היא של מיליון ש"ח, נכון?

נכון: בגליל יש פרויקט שקשור להתיישבות שם.

נכון: מקימים מרכז מידע שהוא גם לתיירות וגם להתיישבות בגליל.

נכון: הרשות לפיתוח הגליל היא שמקימה את המרכז.

נכון: זהו מאגר מידע ומאגר משיכה לתיירים ולמתיישבים בגליל.

נכון: אני מבהיר שהרשות לפיתוח הגליל היא יחידת סמך של משרד התשתיות הלאומיות משנת 1997.

יעקב ליצמן: מכל אלה הבנתי שהרשות לפיתוח הגליל היא יחידת צמח ולא יחידת סמך.

יעקב ליצמן: מתיישבים היום בכלל שם?

קונסטנטין בלוז: מקימים יישובים, בוודאי.

משה גפני: זה מובן לי.

משה גפני: אני לא מבין את ההעברה של מיליון ש"ח.

משה גפני: סכום של חצי מיליון ש"ח מיועד לרשות לפיתוח הגליל, וזה עבור מרכז מידע; סכום דומה מיועד לרשות לפיתוח הנגב, ל"עלי נגב", המוסד שבונים באזור מרחבים.

משה גפני: גרתי שם 22 שנים ואני מכיר את האזור.

משה גפני: חלק מהסכום הוא להקמת כפר לאוטיסטים וחלק הוא למרכז מידע.

משה גפני: שני אלה באותה פנייה?

משה גפני: זה נראה כאילו הפקידים ישבו וחילקו חצי מיליון לכל אחד כשאין קשר בין הדברים.

משה גפני: אלה שני דברים שונים לגמרי.

קונסטנטין בלוז: הם מתוקצבים מאותו תחום פעולה.

משה גפני: אני בעד פיתוח הנגב, גרתי שם הרבה שנים.

משה גפני: אני גם בעד פיתוח הגליל.

יעקב ליצמן: כראש מטה ההסברה אני מבין כל מה שאומרים לי.

משה גפני: ואני כראש מטה הארגון צריך אחרי כן לבצע את זה.

יעקב ליצמן: נראה לכם שאני מבין בהסברה, נכון?

יעקב ליצמן: נראה אם עד סוף הישיבה אוכל להסביר את כל ההעברות.

פנייה 34067: נעבור לפנייה 20033.

משה גפני: הבנת את ההעברה האחרונה, ח"כ ליצמן?

משה גפני: אם לא, אני אסביר לך.

אפרת כהן: הפנייה נועדה להעביר 150 מיליון ש"ח לתקצוב חוסרים בשכר בחינוך העל-יסודי.

יעקב ליצמן: הפנייה של משרד החינוך היא הודעה לוועדה מיום 16 בדצמבר.

יעקב ליצמן: אם מוסיפים 21 יום מגיעים לחודש ינואר.

יעקב ליצמן: אם רצו להעביר את זה, צריך היה לעשות את זה כפנייה תקציבית ולא כהודעה.

יעקב ליצמן: אולי תסבירי את זה, גב' כהן?

עופר חוגי: זה רק עודפים.

עופר חוגי: אם זה לא היה עובר, זה היה עודפים.

עופר חוגי: לא יכולים לבצע את זה בכלל.

יעקב ליצמן: זה היה עומד כאן בתא עד אחרי ינואר.

אפרת כהן: אנחנו לא נוכל לבצע אם זה לא יעבור היום בוועדה.

יעקב ליצמן: לא.

יעקב ליצמן: זה מתבצע עכשיו.

יעקב ליצמן: זה הבלגן.

יעקב ליצמן: אני לא מבין למה עשיתם את זה.

יעקב ליצמן: אם אלה עודפים צריך להביא את זה כהעברה ולא כהודעה.

אפרת כהן: זאת טעות שלנו שלא "הגדלנו ראש", אבל המערכת כבררת מחדל מוצאת באופן אוטומטי את הפניות שצריכות לעבור.

יעקב ליצמן: התקשרו אליי בהיסטריה, אמרתי שאני לא מכיר את הפנייה, שאני לא מכיר כלום.

יעקב ליצמן: התברר שהייתה הודעה והיא תיכנס לתוקף אחרי ינואר באופן אוטומטי.

יעקב ליצמן: היו מפסידים את הכסף.

אפרת כהן: כאמור הסכום מיועד למורים בחינוך העל-יסודי, אלה חוסרים בשכר.

יגאל ביבי: וההעברות של השכר שלנו, ושלכם, ח"כ ליצמן – כבר העבירו הכול?

יעקב ליצמן: בשכר כן.

יעקב ליצמן: אבל בדברים אחרים – אל תדאג.

יעקב ליצמן: תרבות תורנית עדיין לא קיבלנו.

יגאל ביבי: אז למה לאשר דברים?

יעקב ליצמן: ראשית אני לא רוצה לפגוע במורים.

יעקב ליצמן: שנית העניין הזה לא תלוי במשרד אלא בבג"ץ.

פנייה 20033: נעבור לדון בפנייה 34068.

נעה יוצר: זאת פנייה פשוטה: העברה של עודפים מחויבים לתקציב השוטף של נציבות המים בעיקר לתפעול שוטף.

נעה יוצר: חלק חשוב מהפנייה הוא כסף שאנחנו מעבירים למכון לטיהור שפכים.

פנייה 34068: בנוגע לפנייה הבאה אני מבקש הפסקה של עשר דקות, כדי לדון בנושא עם חברי הכנסת בלבד בלשכה שלי.

פנייה 34068: זאת פנייה בעייתית.

פנייה 34068: אני מבקש שגם נציגת החטיבה להתיישבות תצטרף לדיון.

יעקב ליצמן: אני מחדש את הדיון, אסור להתייאש.

יעקב ליצמן: אנחנו ממשיכים לדון בהעברות תקציביות, בפנייה מספר 590591, של החטיבה להתיישבות.

שלומית נקש: מדובר בהכשרות שטחים וניקוזים.

פנייה 590591: אני מקיים כעת הצבעה על הבקשה לרוויזיה בנוגע לפנייה 573, שביקש חבר הכנסת רחמים מלול: הרוויזיה לא אושרה.

פנייה 590591: הפנייה מאושרת.

פנייה 590591: אני מקיים הצבעה גם על הבקשה לרוויזיה בנוגע לפנייה 583, שביקש חבר הכנסת רחמים מלול: הרוויזיה לא אושרה ולכן הפנייה מאושרת.